《林知录和余梅百咏》
宋代·刘克庄

一已为多况百哉，得君诗卷久惊猜。
乍疑姑射山头比，谁唤勾芒雪里回。
委壤可怜渠有命，倾城岂是子无媒。
直须著意描香影，和靖宗人合咏梅。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。